  Виталий Пронин Ӵошатсконэз учкыны лыктэмъёс но тэк ӧз пуке. Питомникысь пуныосын тодматскизы, пуны кыткетын но снегоходъёсын ворттылӥзы.Кылем шутэтскон нуналъёсы Дэри ёросысь Чуньыгурт дорын 5-тӥзэ ортчиз пуныосын ворттылонъя «Толшор тӧл - 2018» вожвылъяськон. Ужрадэ люкаськылӥзы 10 улосъёсысь 52 спортсменъёс но 128 пуныос. Вожвылъяськонэ лыктэмъёслы шулдыр стартъёс но вольыт сюрес сӥзизы Удмурт Республикалэн Тӧроез Александр Бречалов, Дэри ёрослэн йырыз Андрей Коняшев, мугорез кыдатон культурая, спортъя но егитъёсын ужан политикая министрлэсь ужзэ быдэсъясь Наталья Гольцова, шаерысьтымы дано спортсмен Галина Кулакова но мукетъёсыз. Куазь кезьыт вал ке но, спортэз яратӥсьёсты но пуныосты со ӧз кышкаты. - Пуныосын ворттылонлэн данэз арысь аре йылэ, Удмуртие лыктӥсьёслэн лыдзы будэ, - шуиз Наталья Гольцова. - Бускель Татарстан, Пермь, Киров улосъёсысь сяна, Удмуртие вуылӥзы на Москва но Самара улосъёсысь, Екатеринбург но Омск городъёсысь спортсменъёс. Шаерысьтымы Пуныосын ворттылонъя федерация но та спортэз вӧлмытон бордын мыло-кыдо тыршо. Киров улосысь Денис Пшеницын 2-тӥ арзэ дӥнямы вуылӥз. Вормонъёсыныз данъяськыны быгатэ. Удмуртиын 1-тӥ инты басьтыса, Россилэн чемпионатаз вормем, нош собере Европалэн чемпионатаз пыриськем. Кунгож сьӧрын ортчем ӵошатскон, пе, Ижын сярысь, мӧзмытгес ортчиз, Ижын зэмос тол кузёяське. Кезьыт нунал, ӟукыртӥсь лымы спортсменъёс понна кылын вераны луонтэм чебер потэ. Одӥгез куно кунгож сьӧрысь вал - Чехиысь Якоб Юрчага Свердловск улосысь ӵыжы-выжыосыз доры кунояны лыктэм но Ижын ортчись ӵошатскон сярысь тодэмез бере бурдъяськыса дорамы вуэм. Татчы со лыктэм курцхаар выжыысь 6 пуныосыныз. Таяз ӵошатсконын кин ке, 2 пуны борды дэмӟытскыса, куасэн бызиз, нош кин ке - кыткетэ думем пуныосыныз, салазкие султыса.Куноос пӧлын нимо-дано спортсменъёс, кунгож сьӧрысь вуэмъёс но вал бере, таӵе вожвылъяськонлэсь данзэ азьланяз эшшо но вылэгес ӝутон сярысь малпаськоно. - Вожвылъяськонэ туэ выль амалъёс пыртӥмы, - шуэ шаерысьтымы Пуныен ворттылонъя федерациен кивалтӥсь Яна Пушина. - Нырысьсэ эскеримы 40 но 80 иськемъем сюресъёсты. Соосты дасян борды сӥзьылысен басьтӥськимы: куакъёсты корамы, нюк-гопъёсты ӵошкытатӥмы, снегоходъёсын трос пол ортчимы. Сюреслэсь ӟечлыксэ эскерыны но дунъяны ӧтьылӥмы Россиысь нимо-дано спортсменъёсты. Соос огкылысь шуизы, вуоно арын, пе, Удмуртиын ортчытоно пуныен ворттылонъя Россилэсь чемпионатсэ. Таяз ӵошатсконын кин ке, 2 пуны борды дэмӟытскыса, куасэн бызиз, нош кин ке - кыткетэ думем пуныосыныз, салазкие султыса. Спортсменъёс пӧлын вал Ижысь Сергей Волков. Кыткетэ думем 4 пуныеныз со, Удмуртиын вормыса, Киров но Пермь улосъёсын ортчем ӵошатсконъёсы пыриськылэмын. Шаерысьтымы биатлонистлэн Александр Поварницынлэн Анастасия сузэрез вожвылъяськонэ 2-тӥ арзэ пыриськиз. С. Волков но А. Поварницына 3-тӥ инты басьтӥзы. 1-тӥ инты басьтэм спортсменъёс пӧлын тросгес вал куноос, кылсярысь, Юрчага Якуб 4 пуныен ворттылӥсьёс пӧлын вормись луиз. Удмуртиысь спортсменъёс сярысь ке верано, пӧртэм стартъёсын вормисьёс пӧлы шедизы Вадим Меннегалеев (Сарапул), Владимир Шабалин (Вотка), Анна Кузнецова, Анна Серебякова, Ульяна Ижболдина, Мария Баранова, Семён Русских, Виталий Тумаков (Ижевск) но мукетъёсыз. Ӵошатсконэз учкыны лыктэмъёс но тэк ӧз пуке. Питомникысь пуныосын тодматскизы, пуны кыткетын но снегоходъёсын ворттылӥзы. Питомникын та вакытэ 53 пуныоссы, 48-эз пуны кыткетын ворттылыны дышетэмын. Валентина Емельянова vk.com ("Январьская метель" огин)  